હિંદુ શાસ્ત્રો પ્રમાણે શુક્રવાર એ ધન અને ઐશ્વર્યની અધિષ્ઠાત્રાં મહાલક્ષ્મીની ઉપાસનાનો દિવસ છે. મહાલક્ષ્મીની ઉપાસના દ્વારા સુખ સમૃદ્ધ જીવનની કામના સિદ્ધ કરવા માટે શુક્રવાર એ વિશેષ દિવસ છે. ઉપરાંત અમાસ પર દેવી પૂજાએ અજ્ઞાન, કલેશ અને દરિદ્રતા રૂપી અંધકારને દૂર કરવાની શુભ ઘડી માનવામાં આવે છે, જેના માટે માતા લક્ષ્મીની ઉપાસનાનું વિશેષ મહત્વ છે. સમુદ્ર મંથનથી થયેલ મા લક્ષ્મીનું પ્રાગટ્ય પણ અમાસની તિથિએ જ થયું હતું. આ જ કારણ છે કે આજે દેવી ઉપાસના દિવસે શુક્રવાર અને અમાસનો સંયોગ વૈભવની સંપન્નતાની કામના માટે પણ શુભ અને અચુક કાળ છે. જો તમે પણ જીવનમાં ધનની તંગીઓનો સામનો કરી રહ્યા છો, નોકરી કે વેપારમાં મનગમતો લાભ મેળવી ના શકતા હો કે પરિવારમાં બિનજરૂરી ખર્ચાઓથી આર્થિક તંગીથી ઝઝુમી રહ્યા હો કે જલદી ધન કમાવવાની ઇચ્છા હોય તો અહીં બતાવી રહેલા દેવી લક્ષ્મીની વિશેષ મંત્રથી ઉપાસના આ સરળ ઉપાયને અપનાવીને લક્ષ્મી કૃપા મેળવી શકો છો. શુક્રવારે સાંજે સ્નાન કર્યા બાદ એક ચોકી પર લાલ વસ્ત્ર પાથરીને યથાસંભવ હોય દેવી લક્ષ્મીની ચાંદીની પ્રતિમાનું સ્થાપન કરો.